Princas ir šokėja

Princas ir šokėja (, pažodžiui 'Princas ir šou mergina') – 1957 m. Jungtinės Karalystės filmas, romantinė komedija. Pagrindinius vaidmenis atliko Marilyn Monroe ir Laurence Olivier, jis drauge yra šio filmo režisierius ir prodiuseris. Scenarijaus autorius – Terence Rattigan, scenarijus paremtas 1953 m. jo pjese „Miegantysis princas“.

 Siužetas 
1911 m., kai šalis ruošiasi švęsti naujojo karaliaus karūnavimą, į Angliją iš Vidurio Europos atvyksta keliaujanti karališkosios šeimos grupė. Tačiau kai atvykusysis regentas (Laurence Olivier) apsilanko muzikiniame teatre, jo potraukis amerikiečių atlikėjai Elsei (Elsie – Marilyn Monroe) neleidžia jam susikaupti. Netrukus Elsė sužino apie galimą perversmą regento gimtojoje šalyje, todėl ji turi arba sušvelninti padėtį, arba stebėti, kaip jo šalis lekia į prapultį.

 Aktoriai 
 Marilyn Monroe – Elsie Marina
 Laurence Olivier – Karolis (Charles), Karpatijos princas regentas
 Sybil Thorndike – Karalienė našlė
 Richard Wattis – Northbrook
 Jeremy Spenser – karalius Nikolas (Nicolas)
 Paul Hardwick – majoras Domas (Domo)
 Esmond Knight – Colonel Hoffman
 Rosamund Greenwood – Maud
 Aubrey Dexter – ambasadorius
 Maxine Audley – ledi Sunningdale
 Harold Goodwin – kurjeris
 Jean Kent – Maisie Springfield
 Daphne Anderson – Fanny
 Gillian Owen – Maggie
 Vera Day – Betty
 Margot Lister – Lottie
 Charles Victor – teatro vadovas
 David Horne – Užsienio reikalų ministerijos pareigūnas
 Gladys Henson – teatro kostiumininkė

 Kritikų atsiliepimai 
Remdamasi devyniomis recenzijomis, įvertinimų apibendrinimo svetainė „Rotten Tomatoes“ filmui suteikė 56% reitingą ir davė 5,7/10 balo. Savo pirmojoje apžvalgoje žurnalas „Variety“ rašė: „Šis pirmasis savarankiškos Marilyn Monroe kino bendrovės kūrinys – apskritai maloni komedija, tačiau tempas neskubrus. Filmuota Londone daugiausia su britų aktoriais, filmas nėra klišinė Pelenės istorija, kaip galėtų pasirodyti iš jo pavadinimo.“ „The New York Times“ teigė, kad filmui trūksta originalumo, o scenarijaus autoriaus Ratigano (Rattigan) sukurti charakteriai yra per daug riboti ir nuobodūs, idant Monroe ir Olivier galėtų išnaudoti visas savo galimybes.

Monroe ir Olivier buvo ypač išgirti dėl savo pasirodymų. Žurnalas „Variety“ Torndaik (Thorndike) pasirodymą taip pat pavadino puikiu.

 Apdovanojimai ir nominacijos 
Ceremonijos dateApdovanojimasKategorijaNominantaiRezultatas1957 m. gruodisNacionalinės recenzijų tarybos apdovanojimasGeriausia antraplanė aktorėSybil Thorndike  1958 m.BAFTA Geriausias britų aktoriusLaurence Olivier   Geriausias britų scenarijusTerence Rattigan   Geriausias britų filmas „Princas ir šokėja“  Geriausias filmas iš bet kurio šaltinio„Princas ir šokėja“  Geriausia užsienio aktorė Marilyn Monroe   1958 m. liepos 29 d.  David’o di Donatello’o apdovanojimai Geriausia užsienio aktorė   1958 m. rugsėjo 10 d. Laurel apdovanojimas Geriausia moters komedinė vaidyba   1959 m. vasario 26 d.  Krištolinės Žvaigždės apdovanojimai Geriausia užsienio aktorė 

 Nuorodos 
 Filmo „Princas ir šokėja“ ištrauka su Marilyn Monroe („YouTube“ kanalas, anglų k.)

 Išnašos 

Kategorija:1957 filmai
Kategorija:Komedijos
Kategorija:Romantiniai filmai
Kategorija:Jungtinės Karalystės filmai
Kategorija:Marilyn Monroe Productions